Document ID: 32004R0041

Komission asetus (EY) N:o 41/2004,
annettu 9 päivänä tammikuuta 2004,
yhteisen maatalouspolitiikan mukaisia suoran tuen järjestelmiä koskevista yhteisistä säännöistä annetun neuvoston asetuksen (EY) N:o 1259/1999 liitteen muuttamisesta ja oikaisemisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan mukaisia suoran tuen järjestelmiä koskevista yhteisistä säännöistä 17 päivänä toukokuuta 1999 annetun neuvoston asetuksen (EY) N:o 1259/1999(1) ja erityisesti sen 11 artiklan 4 kohdan toisen luetelmakohdan,
sekä katsoo seuraavaa:
(1) Asetuksen (EY) N:o 1259/1999 1 artiklan mukaan asetusta sovelletaan sen liitteessä luetelluissa tukijärjestelmissä viljelijöille myönnettäviin suoriin tukiin.
(2) Asetus (EY) N:o 1259/1999 korvataan 1 päivästä toukokuuta 2004 yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71 ja (EY) N:o 2529/2001 muuttamisesta 29 päivänä syyskuuta 2003 annetulla neuvoston asetuksella (EY) N:o 1782/2003(2). Asetuksen (EY) N:o 1259/1999 2 a ja 11 artiklaa sovelletaan kuitenkin 31 päivään joulukuuta 2005 ja sen 3, 4 ja 5 artiklaa 31 päivään joulukuuta 2004. Kyseisten artiklojen soveltamisen vuoksi asetuksen (EY) N:o 1259/1999 liitettä on sovellettava edelleen vastaavasti.
(3) Asetuksen (EY) N:o 1259/1999 liitteessä olevassa tukijärjestelmien luettelossa esitetään asianomaiset tuotealat, perusteet, joilla tukea maksetaan eri järjestelmissä, sekä asianomaiset tukityypit. Kyseiset maininnat eivät kuitenkaan ole enää ajantasaiset, sillä useat niissä tarkoitetut säännökset tai säädökset on joko muutettu tai kumottu ja korvattu.
(4) Eräitä asetuksen (EY) N:o 1259/1999 soveltamisalaan kuuluvia suoria tukia ei mainita sen liitteessä, koska ne on joko jätetty sisällyttämättä siihen tai otettu käyttöön kyseisen asetuksen voimaantulon jälkeen.
(5) Myös virheet naudanlihan oikeusperustaa koskevissa viittauksissa sekä lampaita ja vuohia koskevissa huomautuksissa olisi korjattava.
(6) Asetuksen (EY) N:o 1259/1999 liite olisi tämän vuoksi muutettava vastaavasti.
(7) Tässä asetuksessa säädetyt toimenpiteet ovat asianomaisten hallintokomiteoiden lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1259/1999 liite tämän asetuksen liitteellä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä tammikuuta 2004.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä tammikuuta 2004.

Labels: 15
5
6